ທ່ານ​ ພອມພຽວ ຫາ​ທາງ ເຮັດ​ຂໍ້​ຕົກ​ລົງ ໃນ​ເລື້ອງ ອີ​ຣ່ານ ແລະ ຫົວ​ເຫວີຍ ໃນ​ຢູ​ໂຣບ
ທ່ານ​ຍັງ​ໄດ້​ເຕືອນ​ໃຫ້ລະ​ມັດ​ລະ​ວັງ​ເລື່ອງ​ການພົວ​ພັນກັບບໍ​ລິ​ສັດໂທ​ລະ​ຄົມ​ມະ​ນາ​ຄົມຍັກ​ໃຫຍ່ຫົວ​ເຫວີຍຂອງຈີນເພື່ອ​ຊ່ອຍ​ພັດ​ທະ​ນາ​ເຄືອ​ຂ່າຍ​ລະ​ບົບ 5G ໃນ​ເຢຍ​ຣະ​ມັນ ແລະແຫ່ງ​ອື່ນໆ ອີກ​ດ້ວຍ.
ໃນການເດີນທາງໄປຢ້ຽມຢາມເຢຍຣະມັນ, ສະວີດເຊີແລນ, ເນເທີແລນ, ແລະອັງກິດນັ້ນ ລັດຖະມົນຕີກະຊວງການຕ່າງປະເທດສະຫະລັດ ທ່ານໄມຄ໌ ພອມພຽວ ພະຍາຍາມຫາຈຸດທີ່ສາມາດຕົກລົງກັນໄດ້ ກັບບັນດາປະເທດພັນທະມິດໃນຢູໂຣບ ເຖິງແມ່ນວ່າຈະມີຄວາມຄິດເຫັນແຕກຕ່າງກັນໂດຍພື້ນຖານກ່ຽວກັບການຖອນຕົວສະຫະລັດອອກຈາກສັນຍານິວເຄລຍກັບອີຣ່ານ ແລະການເຮັດທຸລະກິດກັບຫົວເຫວີຍ, ບໍລິສັດໂທລະຄົມມະນາຄົມຍັກໃຫຍ່ຂອງຈີນ ນັ້ນຢູ່ກໍຕາມ ນັກຂ່າວວີໂອເອ ຊິນດີ ແຊນ ມີລາຍງານຈາກນະຄອນຫລວງວໍຊີງຕັນ ໃນຂະນະການພົບປະກັນລະຫວ່າງທ່ານພອມພຽວ ແລະນາຍົກລັດຖະມົນຕີຂອງເຢຍຣະມັນ ທ່ານນາງແອນໂຈລາ ເມີຣ໌ໂກ ສະຫລຸບລົງໃນວັນສຸກຜ່ານມານີ້ ວັນນະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ມີການຕ້ອນຮັບຢ່າງອົບອຸ່ນຢູ່ເຢຍຣະມັນຕໍ່ການຢ້ຽມຢາມຂອງລັດຖະມົນຕີການຕ່າງປະເທດສະຫະລັດ, ທ່ານໄມຄ໌ ພອມພຽວ ໃນວັນສຸກຜ່ານມາ ເຖິງແມ່ນ ທ່ານໄດ້ຍົກເລີກແຜນການເດີນທາງໄປຢ້ຽມຢາມປະເທດດັ່ງກ່າວໃນຕົ້ນເດືອນພຶດສະພາຜ່ານມາຍ້ອນເປັນຫ່ວງກ່ຽວກັບອີຣ່ານ ກໍຕາມ ນາຍົກລັດຖະມົນຕີຂອງເຢຍຣະມັນ ທ່ານນາງແອນໂຈລາ ເມີຣ໌ໂກ ກ່າວວ່າ ສະຫະລັດຍັງຈະສືບຕໍ່ເປັນຄູ່ພາຄີທີ່ສຳຄັນທີ່ສຸດຂອງເຢຍຣະມັນ ຢູ່ນອກທະວີບ ຢູໂຣບ ກ່ຽວກັບເລື້ອງອີຣ່ານນັ້ນ ທ່ານນາງໄດ້ເວົ້າໃຫ້ຮູ້ຢ່າງຈະແຈ້ງວ່າເຢຍຣະມັນ ແມ່ນຍັງຈະຢືນຢູ່ກັບສັນຍານິວເຄລຍກັບອີຣ່ານຢູ່ ທ່ານນາງ ເມີຣ໌ໂກ ກ່າວເປັນພາສາເຢຍຣະມັນວ່າ: ທ່ານ ພອມພຽວ ໄດ້ເນັ້ນໃຫ້ເຫັນເຖິງຈຸດທີ່ເຫັນພ້ອມນຳກັນ ໂດຍກ່າວວ່າ ສະຫະລັດຈະບໍ່ຢືນຂັດຂວາງລະບົບທີ່ຢູໂຣບໄດ້ທຳການພັດທະນາມາ ເພື່ອປົກປ້ອງບັນດາບໍລິສັດທີ່ພົວພັນກັບອີຣ່ານບໍ່ໃຫ້ຖືກກະທົບຈາກການລົງໂທດຂອງອາເມຣິກາ, ຂໍພຽງແຕ່ວ່າ ຈຸດເພັງເລັ່ງນັ້ນແມ່ນແນໃສ່ການຊ່ອຍເຫຼືອດ້ານມະນຸດສະທຳ ທ່ານຍັງໄດ້ເຕືອນໃຫ້ລະມັດລະວັງເລື່ອງການພົວພັນກັບບໍລິສັດໂທລະຄົມມະນາຄົມຍັກໃຫຍ່ຫົວເຫວີຍຂອງຈີນເພື່ອຊ່ອຍພັດທະນາເຄືອຂ່າຍລະບົບ 5G ໃນເຢຍຣະມັນ ແລະແຫ່ງອື່ນໆ ອີກດ້ວຍ ທ່ານພອມພຽວ ກ່າວດັ່ງນີ້: ທ່ານພອມພຽວ ກ່າວວ່າບໍລິສັດຫົວເຫວີຍ ຈະເປັນເລື້ອງຖືກຍົກຂຶ້ນມາສົນທະນາ ໃນທຸກໆບ່ອນທີ່ທ່ານຢຸດແຫວ່ຢ້ຽມຢາມຢູ່ໃນຢູໂຣບ ຍ້ອນວ່າ ສະຫະລັດມອງເຫັນວ່າ ມັນເປັນໄພຂົ່ມຂູ່ຕໍ່ຄວາມປອດໄພຂອງອົງການເນໂຕ